**5. разред - музичка култура, 5. недеља**

**1. час**

Драги петаци, пошто нам је пролеће увелико почело, ове седмице ћемо певати и слушати о пролећу.

На првом часу ове седмице ћете научити једну лепу песму која се зове ''Пролеће у шуми'' – песма из Финске (земља на северу Европе). Налази се у старом уџбенику на 72. страни (ЦД 2/9), а у новом уџбенику на 73. страни (ЦД 1/37). Прочитајте прво текст песме, а затим је послушајте преко ЦД-а или преко дигиталног уџбеника или преко Youtube:

<https://www.youtube.com/watch?v=uRcNeVPQK0A>

Док слушате песму, истовремено и певајте.

Када отпевате песму неколико пута, у уџбенику, на следећој страни, прочитајте о Финској и о једном познатом финском композитору.

Уживајте у музици 😉

**Ово није домаћи задатак, не морате ми слати.**

**2. час**

Драги петаци, на овом часу ћете ''слушати'' пролеће. Шта мислите, да ли можемо да слушамо пролеће? Размислите како оно звучи? Шта се све чује у пролеће? Које бисте инструменте користили да бисте дочарали пролеће?

Италијански композитор Антонио Вивалди (1678-17149) је музиком дочарао сва четири годишња доба, а ту своју композицију је и назвао тако: ''Годишња доба''. Ви ћете послушати ''Пролеће'', а пре тога у вашем уџбенику ћете прочитати о композитору и композицији, стари уџбеник 104. страна (ЦД 3/2-4), нов уџбеник 120. и 121. страна (ЦД 3/7). Композицију можете полсушати и преко Youtube:

<https://www.youtube.com/watch?v=l-dYNttdgl0>

Уживајте у музици 😉

**Ово није домаћи задатак, не морате ми слати.**